钦定古今图书集成/明伦汇编/氏族典/第392卷 > 李若谷
## 钦定古今图书集成/明伦汇编/氏族典/第392卷 > 李若谷

按《宋史李若谷传》，“若谷字子渊，徐州丰人。少孤，游学，
依姻家赵况于洛下，遂葬父母缑氏。举进士，补长社
县尉，改大理寺丞，知宜兴县，累迁度支员外郎，出为
京东转运使，徙陕州，改梓州。天圣初，罢知荆南，徙潭
州。累迁太常少卿、集贤殿修撰，以右谏议大夫知延
州，迁给事中，加集贤院学士，知江宁府，进尚书工部”
侍郎、龙图阁直学士、知开封府，拜参知政事，以太子
少傅致仕，卒，赠太子太傅，谥康靖。若谷在政府，议论
宽厚，治民多智虑，恺悌爱人，其去多见思。子淑。